cyanic-selkie/wikianc huggingface dataset:
நியூசிலாந்து நாடாளுமன்றம்
சட்டவாக்க செயல்பாட்டில் மன்னரோ (தற்போது ஐக்கிய இராச்சியத்தின் மூன்றாம் சார்லசு மகாராசா) அல்லது அவரது பிரதிநிதியான ஆளுநரோ பங்கெடுக்க மாட்டார்கள். அரசரின் இசைவை வழங்குவது என்று அழைக்கப்படும் சபை நிறைவேற்றிய சட்ட முன்வரைவுக்கு அரசரின் ஒப்புதலைத் தருவது, சட்ட முன்வரைவு ஒரு சட்டமாக்கப்படுவதற்கு அவசியமானதாகும். புதிய நாடாளுமன்ற உறுப்பினர்கள் தங்கள் உறுப்புரிமையை ஏற்றுக் கொள்வதற்கு முன்னர் அரசரின் முடிவை ஏற்றுக் கொள்வதாக சத்தியப்பிரமாணம் செய்ய வேண்டும். இதனால் சட்ட முன்வரைவு தொடர்பான அரசரின் முடிவுக்கு நாடாளுமன்ற உறுப்பினர்கள் அரசரின் தங்கள் விசுவாசத்தை வெளிப்படுத்தி, அவரது முடிவை ஏற்றுக்கொள்ள வேண்டும். அதிகாரபூர்வ எதிர்ப்பு என்பது பாரம்பரியமாக அரசரின் மாட்சிமை விசுவாச எதிர்ப்பு என்று அழைக்கப்படுகிறது.
வங்கி
வங்கி (வைப்பகம்) நிதிக் கொடுக்கல்வாங்கல்களில் ஈடுபடுகின்ற நிறுவனமாகும். வங்கியானது தனது வாடிக்கையாளருக்கு வைப்புக்களை ஏற்றல், கடன்களை வழங்கல், சேமிப்பினை ஊக்குவித்தல் மட்டுமின்றி பல்வேறுபட்ட நிதிச்சேவைகளையும் வழங்குகின்றது.
வங்கியால் வழங்கப்படும் சேவைகள்
வங்கியொன்றால் வழங்கப்படும் சேவைகளானது வங்கி அமைப்பிலும் வங்கி அமைந்துள்ள நாட்டின் தன்மையிலும் முக்கியமாக தங்கியிருக்கும். ஆயினும் பொதுவாக வங்கியால் வழங்கப்படும் சேவைகளாவன
வங்கிகளின் நிதிக்கொடுக்கல் வாங்கல்கள் பல்வேறு வழியினுடாக இடம்பெறும் அவையாவன
மேற்கோள்கள்
பகுப்பு:வங்கியியல் பகுப்பு:இத்தாலியக் கண்டுபிடிப்புகள்
புமிலியா
புமிலியா நோவாசெகி என்பது அழிந்துபோன ஒரு இகுவானிட் சிற்றினம் ஆகும். இது இப்போது கலிபோர்னியாவில் உள்ள பாம் இசுபிரிங்சு, பிளாங்கன் முதல் இர்விங்டோனியன் வரை பிளியோசீன் முதல் ஆரம்பக்கால பிளீசுடோசீன் வரை வாழ்ந்தது.
இது தற்போது ஓரளவு நசுக்கப்பட்ட மண்டை ஓட்டின் மூலம் அறியப்படுகிறது. இதன் மண்டை ஓட்டின் அம்சங்கள் அடித்தள இகுவானிய அம்சங்களைக் காட்டுகின்றன. மேலும் தற்போதுள்ள பேரோந்தி மிகவும் ஒத்த உயிரியாக உள்ளது. இது தற்பொழுது வாழும் விலங்கான இளம் பச்சைப் பேரோந்தி போல இருந்திருக்கலாம் என்று கூறுகிறது.
சொற்பிறப்பியல்
புமிலியா என்ற பேரினப் பெயர், இலத்தீன் மொழியில் "குறைவானது" என்று பொருள்படும், உயிருள்ள விலங்கு எப்படி மிகச் சிறிய உடும்பு போல இருந்திருக்கும் என்பதை இது குறிப்பிடுகிறது. சிற்றினப் பெயர் மைக்கேல் ஜே. நோவாசெக், விவரிப்பாளரின் சக ஊழியரும் நண்பருமான மார்க் நோரெல் ஆகியோருக்கு மரியாதை அளிக்கும் விதமாகச் சூட்டப்பட்டது.
தெல்பெக் கான்
தெல்பெக் என்பவர் வடக்கு யுவான் அரசமரபின் ஒரு ககான் ஆவார். இவர் 1412 - 1415இல் ஆட்சி புரிந்தார். 1412இல் ஒயிரட்களால் ஒரு கைப்பாவை ஆட்சியாளராக அமர வைக்கப்பட்டார். எனினும், நடு மற்றும் கிழக்கு மங்கோலிய நிலப்பரப்புகளில் இருந்த பெரும்பாலான மங்கோலிய இனத்தவர்களால் இது அங்கீகரிக்கப்படவில்லை.
திசாகன் செச்செனின் கூற்றுப்படி, தெல்பெக் என்பவர் ஒல்ஜெயி தெமூர் கானின் ஒரு மகன் ஆவார். ஒல்ஜெயி தெமூர் கான் ஒயிரட் தலைவரான பகாமுவுக்குத் தெல்பெக்கைப் புதிய கானாக ஆக்குமாறு அறிவுரை கூறினார். 1412இல் தெல்பெக் புதிய ககானாகப் பதவிக்கு வந்தார். எனினும், சசரத் உல் அத்ரக் மற்றும் அபீப் அல் சியார் போன்ற பதிவுகளின் படி, தெல்பெக் அரிக் போகேயின் நேரடி வழித்தோன்றல் ஆவார். இந்த இரத்த சம்பந்தமானது மேற்கில் இருந்த மங்கோலிய மக்களிடையே ஓரளவுக்கு ஆதரவைத் திரட்ட தெல்பெக்கிற்கு உதவியது. ஆனால், இவரது அதிகாரமானது மங்கோலிய நிலப்பரப்பில் மூன்றில் ஒரு பங்குக்கும் குறைவான மேற்குப் பகுதியிலேயே இருந்தது. அதே நேரத்தில், கிழக்கு மற்றும் நடுப் பகுதிகள் அருக்தையின் கட்டுப்பாட்டில் இருந்தன. இந்த இரு பிரிவினரும் இரு தசாப்தங்களுக்கும் மேலாகத் தொடர்ந்து சண்டையிட்டனர். 1414இல் மிங் அரசமரபின் எல்லையில் இருந்த நிலப்பகுதியில் தஞ்சமடையும் நிலைக்கு அருக்தையை ஒயிரட்கள் உள்ளாக்கினர்.
1415இல் பகாமு, தெல்பெக் மற்றும் போலத்தால் தலைமை தாங்கப்பட்ட மேற்கு மங்கோலியர்கள் மிங் இராணுவத்தால் தோற்கடிக்கப்பட்டனர். மிங் இராணுவத்தினர் தூல் ஆறு வரை நுழைந்தனர். எனினும், இது ஒரு பிர்ரிய வெற்றியாகும். இரு பக்கங்களிலும் கொல்லப்பட்டவர்களின் எண்ணிக்கை சமமாக இருந்தது. மிங் பேரரசர் அவரது ஆதரவாளர்களால் திரும்பிச் செல்லுமாறு இணங்க வைக்கப்பட்டார். அதே நேரத்தில், மங்கோலியர்கள் வடக்கு நோக்கிப் பின்வாங்கினர்.
1425 வரை பெரிய கானின் அரியணையை அடய் கானால் கோரப்படாத போதும், மங்கோலிய நிலப் பரப்பின் கிழக்கு மற்றும் நடுப் பகுதிகளை முதலில் ஒன்றிணைக்க அவரால் முடிந்தது. அதே நேரத்தில், தெல்பெக் கானின் முறைமையை அவர் கண்டித்தார். தெல்பெக்கிற்கு எதிராகப் படையெடுப்புகள் மேற்கொண்டார். இறுதியாக அவரைத் தோற்கடிப்பதில் வெற்றி கண்டார். 1415இல் தெல்பெக்கையும், இவரது ஏராளமான ஒயிரட் ஆதரவாளர்களையும் அடய் கான் கொன்றார். தெல்பெக்குப் பிறகு அரிக் போகேயின் நேரடி வழித்தோன்றலான ஒயிரடை கான் பதவிக்கு வந்தார். தங்களது ஆட்சியின் முறைமைத் தன்மையை அதிகரிப்பதற்காக ஒயிரட்களால் ஒயிரடை கான் தேர்ந்தெடுக்கப்பட்டார்.
உசாத்துணை
பகுப்பு:மங்கோலியக் கான்கள்
ஜான் லெஸ்டர்
ஜான் லெஸ்டர் (John Lester பிறப்பு: ஆகத்து 1 1871, இறப்பு: செப்டம்பர் 3 1869), இவர் ஐக்கிய அமெரிக்க அணியின் துடுப்பாட்டக்காரர். 47 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1896-1908 பருவ ஆண்டில் முதல்தர துடுப்பாட்டப் போட்டிகளில் ஐக்கிய அமெரிக்க துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், மிதவேகப் பந்துவீச்சாளர்.
வெளி இணைப்பு
பகுப்பு:அமெரிக்கத் துடுப்பாட்டக்காரர்கள் பகுப்பு:1871 பிறப்புகள் பகுப்பு:1969 பிறப்புகள் பகுப்பு:1969 இறப்புகள்
கிலா ராய்பூர் விளையாட்டுத் திருவிழா
கிலா ராய்பூர் விளையாட்டுத் திருவிழா, இந்தியாவிலுள்ள பஞ்சாப் மாநிலத்தின் லூதியானா நகரத்தின் அருகிலுள்ள கிலா ராய்பூரில் ஆண்டுதோறும் நடத்தப்படும் கிராமிய விளையாட்டுத் திருவிழா. கிராமிய ஒலிம்பிக் போட்டிகள் என்று இத்திருவிழா பரவலாக அறியப்படும்.
இத்திருவிழாவில், குதிரை வண்டி பந்தயம், கயிறு இழுத்தல் போன்ற பெரும்பான்மையான பஞ்சாபி கிராமிய விளையாட்டுகளுக்கான போட்டிகள் நிகழ்த்தப்படும்.
ஆண்டுதோறும் பிப்ரவரி மாதம், லூதியானா நகரத்தில், வெளிநாட்டினர் உட்பட பல விளையாட்டு ஆர்வலர்கள் குவிவர். எருதுகள், ஒட்டகங்கள், நாய்கள், கோவேருகள் மற்றும் பிற விலங்குகளின் சிறந்த இனங்கள் போட்டிகளில் பங்கேற்பதைக் காண அவர்கள் கிலா ராய்பூருக்கு வருகின்றனர். இப்போட்டிகளில் பங்கெடுத்துப் புகழ் பெற்ற வீரர் பலர். 2008 போட்டிகளில் கல்சியான் கிராமத்தைச் சேர்ந்த ஹக்கம் மற்றும் நயிப் சிங் தலிவால் குஜ்ஜரால் மற்றும் பலேவால் போட்டிகளில் முதலிடத்தைப் பிடித்தனர். இதனால் பஞ்சாபில் தலைச்சிறந்த விளையாட்டு மோகம் கொண்டவர்களாக இவர்கள் அடையாளம் காணப்பட்டனர்.
போட்டிகளின் தொடக்க வரலாறு
குரு ஹர்கோபிந்த்ஜி, தன் தொண்டர்களின் உள்ளமும் உடலும் உரம்பெற வேண்டி அவரின் அகல் தக்த் சாகிப் பின் எல்லைக்குட்பட்ட பகுதிகளில் மல்யுத்தப் போட்டிகளை நடத்தும் மரபைத் தோற்றுவித்தார். போட்டிகளுக்கு அவர் அளித்த ஆதரவும், அவர் வகுத்து வழங்கிய ஒழுக்கநெறி கோட்பாடுகளும், விளையாட்டுப் போட்டிகள் பஞ்சாபி வாழ்வுமுறையில் ஒரு பெருமைக்குரிய அங்கமாக மாறியதற்கு முக்கிய காரண்மாகக் கருதப்படுகிறது. கிராமத்தின் பொது மைதானங்களிலும், பண்டிகைகள், திருவிழாக்களின் போதும், பீர்களின் ஆசிரமங்கள், ஆசான்களின் நினைவிடங்களிலும் மல்யுத்தம் பெரும் பொழுதுபோக்காக ஆடப்பட்டது. மல்யுத்த வீரர்களை கிராமங்கள் தத்தெடுத்து அவர்களுக்கு சத்துணவுகளை வழங்கி பேணத் துவங்கின. அவர்களுக்குப் பரிசுகள் வழங்குவதையும் பெருமைக்குரிய செயலாகக் இன்றளவும் பஞ்சாபில் கருதப்படுகிறது.
அனந்த்பூர் சாகிப்பில் நடைபெறும் ஹோலா மொஹல்லா கொண்டாட்டங்களின் போது நிகழ்த்தப்பட்ட, கூடாரம் அடிக்கும் போட்டிகள், வில்வித்தை, வாட்போர், குதிரையேற்றப் போட்டிகள், நிஹங்குகளின் உடற்பயிற்சி கரண வித்தை காட்சிகள் முதலியவற்றிற்கு பழம்பெரும் வரலாறுண்டு. கிராமிய விளையாட்டுக்களைப் பந்தயப் போட்டிகளாக ஒருங்கிணைத்த பெருமை பஞ்சாபிகளுக்கே சாரும்.
ஏறத்தாழ அறுபதாண்டுகளுக்கு முன்பு கரேவால் விளையாட்டுச் சங்கம் கிலா ராய்பூர் கிராமத்தில் கிராமிய விளையாட்டுப் போட்டிகளை நிகழ்த்தத் துவங்கியது.
இன்றளவில் ஏறத்தாழ 7000 கிராமங்களில் கிராமிய விளையாட்டுப் போட்டிகள் நிகழ்த்தப்பட்டுள்ளன. அவ்வக்கிராம மக்களே இப்போட்டிகளை ஒருங்கிணைக்கின்றனர். போட்டியாளகளுக்கு விருந்தோம்பி வேண்டியவற்றைச் செய்வதும் கிராம மக்களே. இத்தகைய கிராம விளையாட்டுகள் கிராம மேம்பாட்டிற்குப் பெரிதும் துணை புரிந்துள்ளன.
கிலா ராய்பூர் கிராமிய விளையாட்டுப் போட்டிகளைத் தொடர்ந்து கமல்பூரின் கல்கிதார் போட்டிகளும் அரை-நூற்றாண்டைக் கடந்தது. துதிகேவின் லாலா லஜ்பத் ராய் நினைவு விளையாட்டுப் போட்டிகள் முப்பதாண்டுகளைக் கடந்தது. இவைத் தவிர குஜர்வால், முல்லன்பூர், ஸானேவால், குங்காலி ராஜ்புத்தானா அம்பலா, தாம்தோ முதலிய கிராமியப் போட்டிகளும் மலர்ச்சியடைந்துள்ளன. லால்தோ காலான், தூர்கோட், ரவுணி, ரூர்கா காலான், பிந்தெர் காலான், துவாரே-அனா போன்ற சிறு விளையாட்டு விழாக்களும் மெல்ல மெல்ல புகழ்பெறத் துவங்கியுள்ளன.
பொதுவாக கிராமிய விளையாட்டுத் திருவிழாக்களில் மூவகைப் போட்டிகள் நடத்தப்படும். அவை பின்வருமாறு:
தற்காலங்களில் இத்திருவிழாக்களுக்குப் புதுப்புது வண்ணங்கள் சேர்க்கப்பட்டுள்ளன. சாயங்காலங்களில் துவங்கி நள்ளிரவு வரையிலும் கிராமியப் பாடல் மற்றும் இசை நிகழ்ச்சிகளும் நிகழ்த்தப்படுகின்றன. கிலா ராய்ப்பூரில் கரம்ஜீத் தூரி மற்றும் ஜக்மோகன் கவுரிடையே நிகழ்ந்த இசைப் போட்டி குறிப்பிடத்தக்கது. குஜர்வால் விழாவில் பர்மிந்தர் சந்து, ஹன்ஸ் ராஜ் ஹன்ஸ் மற்றும் சுரிந்தர் சிந்தா, மஜா பகுதி விழாக்களில் அமர்ஜித்தின் தூம்பி (ஒற்றை நரம்பு வாத்தியம்) இசை முதலியவைக் குறிப்பிடத்தக்கது.
இவையல்லாமல் கிராமத்தார் வளர்க்கும் எருதுகள், குதிரைகள், நாய்கள் முதலியவற்றிற்கிடையிலும் போட்டிகள் நிகழ்த்தப்படும். மாட்டுவண்டி பந்தயங்களும், வேட்டைநாய்ப் பந்தயங்களும் நடத்தப்படுகின்றன. சிலவிடங்களில் சேவற்சண்டைகளும், புறாப் பந்தயங்களும் நடத்தப்படுவதுண்டு. சில பகுதிகளில் மாடுபிடி சண்டைகளும் நடத்தப்படுகின்றது.
கிராமிய விளையாட்டுகள் பஞ்சாபிய ஆண்மையின் அடையாளமாகக் கருதப்படுகிறது.
திரிஞ்சென்
திரிஞ்சென் என்பது இளம்பெண்கள் இராட்டையில் நூல் நூற்றுக்கொண்டே பாடும் ஓர் தொழில் சார் பொழுதுபோக்கு விளையாட்டு. இராட்டைகளுக்கும் பெண்கள் இரவும் பகலும் தங்கத் தேவையான இடமுள்ள ஒரு வீட்டில் ஒரு சமூக சங்கம் போல திரிஞ்சென் ஒருங்கிணைக்கப்படும். பெண்கள், ஆடல் பாடல் வாயிலாகத் தத்தம் இன்ப-துன்ப உணர்வுகளையும், பிரிவுத் துயரையும், கூடும் இன்பத்தையும் வெளிப்படுத்துவர். பெண்களின்  இராட்டையானது அவர்களது துணையாகவும், நட்பாகவும், வழிநடத்துவதாகவும் அவர்களின் வாழ்வு முழுதும் ஒரு முக்கிய அங்கமாகத் திகழ்வதாகக் கருதப்படுகிறது.
கிக்லீ
இதுவும் பெண்களுக்கான விளையாட்டாகும். இரு பெண்கள் கைகளைக் கோர்த்து வட்டமிட்டு விளையாடுவதாய் அமையும்.
கீதா பத்தர்
கூழாங்கல், உடைந்த சில்லுகள் முதலியவைக் கொண்டு ஏழு கல்லாட்டம் போல் இவ்விளையாட்டு ஆடப்படும். எனினும் ஓட்டமின்றி, அமர்ந்து விளையாடுவதாய் அமையும்.
கிடு (பந்து)
பெண்கள் பந்தாடிக்கொண்டே பாடுவதாக இவ்விளையாட்டு அமையும். ஒவ்வொரு சுற்றுக்கும் ஒரு பாட்டென பத்து சுற்றுகளைக் கொண்டது. பொதுவாகக் குழந்தைகள் பாட ஏதுவாக இளகுவான எதுகை-மோனையுடம் பாடல்கள் அமையும்.
வெளி இணைப்புகள்
பகுப்பு:பஞ்சாபி பண்பாடு பகுப்பு:இந்தியப் பஞ்சாபில் விளையாட்டு
அப்பாச்சி இணைய வழங்கி
அப்பாச்சி இணைய வழங்கி (Apache HTTP Server) ஒரு கட்டற்ற இணைய வழங்கி மென்பொருளாகும். இது யுனிக்சு, லினிக்சு, விண்டோசு, நாவல் நெட்வெர் போன்ற பல்வேறு இயங்குதளங்களில் இயங்கக் கூடியது. அப்பாச்சி இணைய வழங்கியானது ஆரம்பத்தில் உலகளாவிய வலையமைப்பின் வளர்ச்சிக்குதவியதுடன் இன்றளவும் உலகில் மிக அதிகமாகப் பயன்படுத்தப்படும் இணைய வழங்கி மென்பொருளாக உள்ளது. அத்துடன் இதுவே மற்றை இணைய வழங்கி மென்பொருட்களிற்கு மாதிரியாகத் திகழ்கின்றது. அப்பாச்சி மென்பொருட்களானது கட்டற்ற நிரலாலாளர்களால் விருத்தி செய்யப் படுகின்றது.
வரலாறு
ஆரம்பத்தில் வெளிவந்தபோது இது நெட்சுகேப்பின் இணைய வழங்கியின் (இன்றைய சண் யா சிசுடம் இணைய வழங்கி) அன்றிலிருந்து ஏனைய யுனிக்சு இயங்குதளத்தின் போட்டியாளராக விளங்கத் தொடங்கி ஏப்ரல் 1996 இல் உலகில் மிகப் பிரபலமான இணைய வழங்கி மென்பொருளாக மாற்றமடைந்தது. மே, 1999 இல் 57% மான இணையத்தளங்கள் அப்பாச்சியினையே பாவித்தன. பெப்ரவரி 2006 இல் 68% வீதமான இணையத்தளங்கள் அப்பாச்சியினையே பாவித்தன.
பயன்பாடு
உலகளாவிய வலையின் நிலையான மற்றும் மாறுகின்ற உள்ளடக்கங்களைக் காண்பிப்பதற்காக வசதிகள் அப்பாச்சி இணைய வழங்கியில் இருந்து எதிர்பார்க்கப் படுகின்றது.
லாம்ப் (LAMP) என ஆங்கிலத்தில் அழைக்கபடும் பிரபலான லினக்சு, அப்பாச்சி, மையெசுக்யூயெல், பி.எச்.பி/பெர்ள்/பைத்தோன் இது முக்கியமான ஒன்றாகும்.
அப்பாச்சி இணைய வழங்கியானது வேறு மென்பொருட்களுடனும் விநியோகிக்கப் படுகின்றது. எடுத்துக் காட்டாக ஆரக்கிள் தகவற்தளம், ஐ.பி.எம் வெப்ஸ்பியர் பிரயோக வழங்கி, ஆப்பிள் கணினிகளின் மக்ஓஸ் X உடனும் ஒருங்கிணைக்கப் பட்டுள்ளது. இது தவிர போர்லாண்ட் மென்பொருட்களான டெல்பி மற்றும் லினக்ஸ்ஸிற்கான் கைலிக்ஸ்சும் அப்பாச்சியை ஆதரிக்கின்றன.
அப்பாச்சி கோப்பொன்றை பாதுகாப்பாக இணையமூடாகப் பகிர்வதற்காக வசதிகளை வழங்குகின்றது. எடுத்துக் காட்டாக பயனர் ஒருவர் அப்பாச்சியின் மூலக் கோப்புறைப் பக்கத்தில் (root) கோப்பொன்றை போட்டு அதைப் பகிர முடியும்.
இணயப் பக்கங்களை விருத்திசெய்யும் நிரலாக்கர்கள் தமது கணினிகளில் அப்பாச்சி இணைய வழங்கியை நிறுவிப் பரீட்சிப்பது வழமை.
உபுண்டு/டேபியன்
அப்பாச்சியை நிறுவ பின்வரும் கட்டளைகளைப் பயன்படுத்தலாம். sudo apt-get install apache2 sudo /etc/init.d/apache2 restart
நீங்கள் நிறுவிய பின்பு, உலாவியில் http://localhost என்ற முகவரிக்குச் சென்றால், அங்கு It Works என்ற அப்பாச்சியின் இயல்பு வலைத்ப்பக்கத்தைப் பார்க்கலாம். இயல்பாக அப்பாச்சி /var/www என்ற அடைவில் வலைத்தளங்களைப் பார்க்கும்.
எப்படிச் செய்வது
பகுப்பு:பயன்பாடு வாரியாக கட்டற்ற மற்றும் திறமூல மென்பொருட்கள்
தமிழ் மறுமலர்ச்சிக் காலம்
வெளி ஆக்கிரமிப்புக்களாலும் காலனித்துவ ஆதிக்கத்தாலும் தமிழ் தேங்கி கிடந்த நிலையில் இருந்து மீண்டு தமிழின் தொன்மையையும், தொடர்ச்சியையும், சிறப்பையும் தமிழர்கள் தாம் அறிந்தும் பிறரும் அறியக்கூடியவாறு நிலைநிறுத்த தொடங்கிய காலப்பகுதி தமிழ் மறுமலர்ச்சி காலம் ஆகும். "கி.பி. 1887 முதல் தமிழின் மறுமலர்ச்சி காலம் முதல் தமிழின் மறுமலர்ச்சி காலம் எனலாம். இவ்வாண்டில் இருந்துதான் கல்வெட்டுக்களின் அறிக்கைகள் வெளிவரத்தொடங்கின.  தமிழின் தலையெழுத்தும் மாறத் தொடங்கியது.  தமிழின் தொன்மை வெளியுலகத்துக்கு தெரிய ஆரம்பித்தது.  பண்டைத் தமிழரின் நாகரிகத்தை உலகம் அறிய முற்பட்டது."
19 ஆம் ஆண்டின் இறுதிப் பகுதியில் தமிழறிஞர்கள் சங்க ஏடுகளை தேடிப் பெற்று அச்சுப் பதிப்புச் செய்து பொது மக்களுக்கு எடுத்து செல்லும் பணியையும் செய்தனர். இந்த பணியை செய்தவர்களில் உ. வே. சாமிநாதையர், சி. வை. தாமோதரம்பிள்ளை, ஆறுமுக நாவலர் ஆகியோர் குறிப்பிடத்தக்கவர்கள்.
மான்டி பனேசார்
தேர்வுத் துடுப்பாட்டம்
பனேசர், இரண்டாவது மற்றும் மூன்றாவது தேர்வுத் துடுப்பாட்டப் போட்டிகளில் விளையாட மொஹாலி மற்றும் மும்பை சென்றார். அங்கு இவரது முப்பத்தி ஐந்து குடும்ப உறுப்பினர்கள் அந்தப் போட்டியினைக் காண வந்திருந்தனர்.
எசுப்பாங்கிலம்
எசுப்பாங்கிலம், (Spanglish) ஓர் கலப்பு மொழியாகும். இது எசுப்பானியம் மற்றும் ஆங்கிலம் ஆகிய இருமொழிகளும் கலந்ததால் ஏற்பட்ட வழக்காகும். எசுப்பானியர்கள் வாழும் பகுதிகளில் ஆங்கிலேயர்களாலும், ஆங்கிலேயர் பகுதியில் எசுப்பானியர்களாலும், பேசப்படுகிறது. இக்கலப்பு மொழி இலக்கணங்களைக் கொண்டிருக்கவில்லை என்பதாலும், பெருவழக்கில் சீரமைப் படுத்தப்பட்டு இல்லையென்பதாலும், ஒரு வரையறையுடன் இருப்பதில்லை. அமெரிக்க எசுப்பானியர்கள் பேசும் எசுப்பாங்கிலமும், அர்கெந்தீன ஆங்கிலேயர்கள் பேசும் எசுப்பாங்கிலமும் ஒரே மாதிரி இருப்பதில்லை. ஒரு மொழியின் கட்டமைப்பிற்குட்பட்டு இன்னொரு மொழியின் சொற்கள் பயன்படுத்தப்படலாம். அல்லது இரு மொழிகளின் சொற்களும் கலந்தோ, ஒரு வழக்கில் இன்னொரு மொழியின் விதிகள் உட்படுத்தப்படோ இருக்கலாம்.
பகுப்பு:மொழிகளின் வரலாறுகள்
மேரி பூனன் உலூகோசு
மேரி போனன் உலூகோசு (Mary Poonen Lukose)ஒரு மகப்பேறு மருத்துவரும் அறுவையரும் முதல் இந்தியப் பெண் பொது அறுவையரும் ஆவார். இவர் நாகர்கோவிலில் என்புருக்கிநோய்த் தணிப்பகத்தையும் திருவனந்தபுரத்தில் X-கதிர், இரேடியம் நிறுவனத்தையும் நிறுவியவரும் ஆவார். இவர் திருவாங்கூர் அரசர் சமத்தானத்தில் உடல்நலத் துறையின் தலைவராகவும் இருந்துள்ளார். இவர் திருவாங்கூர் அரசின் முதல் சட்டமன்றப் பெண் உறுப்பினரும் ஆவார். இந்திய அரசு இவருக்கு 1975 இல் நான்காம் இந்திய உயர்க்குடிமை விருதாகிய பத்மசிறீ விருதை வழங்கி மதிப்பளித்தது.
கே. என். கோவிந்தாச்சார்யா
'''கே. என். கோவிந்தாச்சார்யா''' (பிறப்பு 1943 மே  2) என்பவர் இந்திய அரசியல்வாதி, இராசுட்டிரிய சேவக் சங்கப் பரப்புநர், சமூகச் செயற்பாட்டாளர், சூழலியல் செயற்பாட்டாளர் எனவும் அறியப்படுகிறார்.
அரசியல் பணிகள்
1988 ஆம் ஆண்டில் கோவிந்தாச்சார்யா பாரதிய ஜனதா கட்சியில் சேர்ந்தார். அதில் 2000 வரை பொதுச்செயலாளராக இருந்தார். ஆனால் தற்சமயம் பாரதிய சனதா கட்சியின் நடவடிக்கைகளைக் கண்டித்துப் பேசி வருகிறார்.
இவருடைய முன்னெடுப்பு முயற்சியால் பாரத் விகாஸ் சங்கம் என்னும் அமைப்பின் 3 ஆவது தேசிய மாநாடு 2011 திசம்பர் இறுதியில்  கல்புர்கியில் நடந்தது.
இந்திய அரசியலிலும் பெரும் குழுமங்களிலும் நடைபெறும் ஊழல்களைக் கண்டித்து சனநாயகக் காப்பு முன்னணி என்னும் ஓர் அமைப்பை 2011 திசம்பர் 25 இல் தொடங்கினார்.
மேற்கோள்கள்
பகுப்பு:இந்திய அரசியல்வாதிகள் பகுப்பு:1943 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:சித்தூர் மாவட்ட நபர்கள்
பல்கலைத் தமிழ் - அறிவியல் தமிழ்
பகுப்பு:அறிவியல் தமிழ் நூல்கள் பகுப்பு:2008 தமிழ் நூல்கள்
மூன்றாம் விஜயபாகு
மூன்றாம் விஜயபாகு (கி.பி. 1232 - 1236 ஆட்சிக்காலம்) தம்பதெனியாவைத் தலைநகராகக் கொண்டு இலங்கையில் ஆட்சி செய்தவன். தமிழ் மக்கள் வாழ்ந்த வன்னிப் பிரதேசங்களுடன் ஓரளவாயினும் தொடர்புடைய இவன் ஐந்து ஆண்டுகள் மட்டுமே ஆட்சி புரிந்தான்.
உசாத்துணை
பகுப்பு:இலங்கை மன்னர்கள்
புத்தூர். வி ஊராட்சி
'''புத்தூர். வி ஊராட்சி' (Puthur. V Gram Panchayat''), தமிழ்நாட்டின் விழுப்புரம் மாவட்டத்தில் உள்ள முகையூர் வட்டாரத்தில் அமைந்துள்ளது. இந்த ஊராட்சி, திருக்கோயிலூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2091 ஆகும். இவர்களில் பெண்கள் 1010 பேரும் ஆண்கள் 1081 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
க. கண்ணன் (தமிழக எழுத்தாளர்)
'''க. கண்ணன்''' (பிறப்பு: செப்டம்பர் 1966) இந்தியா தமிழ்நாடு, விழுப்புரம் மாவட்டத்தில் பிறந்து தற்போது புதுச்சேரி மேரி உழவர் கரை டைமண்ட் நகரில் வசித்துவரும் இவர் காரைக்கால் அறிஞர் அண்ணா அரசு கலைக்கல்லூரியின் தமிழ்த்துறைப் பேராசிரியரும், எழுத்தாளரும், 10 ஆய்வுக் கட்டுரைகளை எழுதியவருமாவார்.
உசாத்துணை
பகுப்பு:தமிழக எழுத்தாளர்கள் பகுப்பு:1966 பிறப்புகள் பகுப்பு:புதுச்சேரி எழுத்தாளர்கள் பகுப்பு:விழுப்புரம் மாவட்ட நபர்கள்
தோளூர் ஊராட்சி
தோளூர் ஊராட்சி (Tholur Gram Panchayat), தமிழ்நாட்டின் நாமக்கல் மாவட்டத்தில் உள்ள மோகனூர் வட்டாரத்தில் அமைந்துள்ளது. இந்த ஊராட்சி, நாமக்கல் சட்டமன்றத் தொகுதிக்கும் நாமக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1644 ஆகும். இவர்களில் பெண்கள் 815 பேரும் ஆண்கள் 829 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:நாமக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒயிரடை
ஒயிரடை என்பவர் வடக்கு யுவான் அரசமரபின் ஒரு ககான் ஆவார். இவர் 1415 - 1425இல் ஆட்சி செய்தார். அடய் கானால் தலைமை தாங்கப்பட்ட கிழக்கு மங்கோலியர்களால் தெல்பெக் கான் கொல்லப்பட்டதற்கு அல்லது அதே ஆண்டு மிங் அரசமரபுடனான ஒரு யுத்தத்தில் இறந்ததற்குப் பிறகு ஒயிரட்களின் உதவியுடன் ஒயிரடை அரியணைக்கு வந்தார். இவர் அரிக் போகேயின் நேரடி வழித்தோன்றல் ஆவார். இதன் காரணமாக ஒயிரட் ஆட்சியை முறைமை வாய்ந்ததாக்குவதற்காக இவர் அரியணைக்குக் கொண்டு வரப்பட்டார். ஒயிரடையின் ஆட்சியானது மேற்கு மங்கோலியப் பீடபூமியை மட்டுமே உள்ளடக்கி இருந்தது. எனினும், இவரின் இறப்பிற்கு அருகாமைக் காலத்தில் இது விரிவடைந்தது. இவரது ஆட்சியின் போது மிங் அரசமரபின் உதவியுடன் தோகானால் தலைமை தாங்கப்பட்ட மேற்கு மங்கோலியர்கள் 1422 மற்றும் 1423இல் முறையே அருக்தை சிங்சாங் மற்றும் அடய் கானுக்கு எதிராக இரண்டு முக்கியமான படைப்புகளைத் தொடங்கினர். அருக்தை சிங்சாங் கிழக்கு மங்கோலிய நிலப்பரப்பையும், அடய் கான் மங்கோலிய நிலப்பரப்பையும் கட்டுப்பாட்டில் வைத்திருந்தனர். இந்த இரண்டு படையெடுப்பு முயற்சிகளிலும் இவர்கள் வெற்றி பெற்றனர்.
உசாத்துணை
பகுப்பு:மங்கோலியக் கான்கள்
பீட்டர் பார்பிட்
பீட்டர் பார்பிட் (Peter Parfitt, பிறப்பு: திசம்பர் 8 1936), இங்கிலாந்து அணியின் துடுப்பாட்டக்காரர். இவர் 37 தேர்வுத் துடுப்பாட்டப் போட்டியிலும், 498 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1972 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
விளவங்கோடு மாரியம்மன் கோயில்
விளவங்கோடு மாரியம்மன் கோயில் தமிழ்நாட்டில் காஞ்சிபுரம் மாவட்டம், விளவங்கோடு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படிப்படி அரசு நிருவாக அலுவலரால் நிர்வகிக்கப்படுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அந்தசுது குறியீடு
வரலாற்றின் வெவ்வேறு காலப்பகுதிகளில் அந்தஸ்து குறியீடுகள் மாறி வந்திக்கின்றன. முன்னர் வசதி படைத்தோர் வெள்ளையாகவும் குண்டாகவும் இருப்பதை அந்தஸ்து குறியீடாக கருதினர். ஏன் என்றால் உடலுழைப்பு மிகுந்த முன்னைய காலப்பகுதியில் அவ்வாறு வேலை செய்ய தேவையற்ற வசதி படைத்தோர் குண்டாக இருப்பதை அந்தஸ்து குறியீடாக கருதினர். இன்று பெரும்பாலும் அமர்தியங்கும் வாழ்முறையை கொண்டிருப்பதால் அமெரிக்க போன்ற நாடுகளில் பெருந்தொகையினர் குண்டாக உள்ளனர். அதனால் ஒல்லியாக இருப்பதுவே அந்தஸ்து குறியீடாக பாக்கப்படுகிறது.
மேற்கோள்கள்
பகுப்பு:வாழ்முறைகள்
சைமன் குழு
1919ல் இயற்றப்பட்ட இந்திய அரசுச் சட்டம் (மொண்டேகு-கெம்சுஃபோர்ட் சீர்திருத்தங்கள்) இந்தியர்களுக்கு வரையறுக்கப்பட்ட தன்னாட்சி அதிகாரத்தை வழங்கியது. இதன் மூலம் இரட்டை ஆட்சி முறை அமலுக்கு வந்து, சட்டமன்றங்கள் உருவாக்கப்பட்டன. இந்திய தேசிய காங்கிரசு இதை ஏற்கவில்லை; தேர்தலில் போட்டியிடவும் இந்தியாவின் நிருவாகத்தில் பங்கேற்கவும் மறுத்துவிட்டது. நீதிக்கட்சி போன்ற கட்சிகள் தேர்தல்களில் பங்கேற்று ஆட்சி செய்தன. இந்திய அரசுச் சட்டத்தில் இரட்டை ஆட்சி முறை நடைமுறைக்கு வந்து பத்து ஆண்டுகளுக்குப் பின்னர் அதன் நிறைகுறைகளை ஆராய ஒரு குழுவொன்றை அமைக்க வழிவகை செய்திருந்தது. அதன்படி 1927ல் பிரித்தானிய அரசாங்கம் ஏழு பிரித்தானிய நாடாளுமன்ற உறுப்பினர்கள் அடங்கிய பாராளுமன்றக் குழு ஒன்றை அமைத்தது. இதன் தலைவர் சர் ஜான் சைமனின் பெயரால் இது சைமன் கமிசன் என்று வழங்கப்பட்டது. இந்தியாவுக்கு வந்து ஆட்சியாளர்கள், ஆளும் கட்சிகள், எதிர்க்கட்சிகள் என பல தரப்பினருடன் கலந்தாலோசித்து அவர்களது கருத்துகளை கேட்டறிவதும், அடுத்த எந்த மாதிரியான சீர்திருத்தங்களை அறிமுகப்படுத்தலாம் என்பது குறிந்து பரிந்துரை செய்வதும் இக்குழுவுக்குத் தரப்பட்டிருந்த பணிகள். பெப்ரவரி 3, 1928ல் பம்பாய்க்கு சைமன் குழு முதல் முறையாக இந்தியா வந்திறங்கியது.
இங்கிலாந்து திரும்பிய சைமன் குழு 1930ல் மே மாதம் தனது அறிக்கையை சமர்பித்தது. அதில் இரட்டை ஆட்சி முறையை ஒழித்து, இந்தியர்களுக்கு முழு பிரதிநிதித்துவம் வழங்கப் பரிந்துரை செய்தது. மேலும் இந்துக்களுக்கும் முசுலிம்களுக்கும் தனித் தனி வாக்காளர் தொகுதிகளைத் தொடரவும் பரிந்துரை செய்தது. இப்பரிந்துரைகளின் அடிப்படையிலும் வட்ட மேசை மாநாட்டு பேச்சுவார்த்தைகளின் அடிப்படையிலும் இந்திய அரசுச் சட்டம், 1935 இயற்றப்பட்டு 1937ல் இந்தியாவுக்கு மாநில சுயாட்சி வழங்கப்பட்டது.
சைமன் குழு உறுப்பினர்கள்
பகுப்பு:இந்திய விடுதலைப் போராட்டம் பகுப்பு:இந்திய ஆணைக்குழுக்கள்
ஆர். முத்துராமன்
முத்துராமன் (Muthuraman) தமிழ்த் திரைப்பட நடிகர் ஆவார். இவர் 1960-1970களில் முன்னணி நடிகராக இருந்தார். நடிகர் எஸ் வி சகஸ்ரநாமம் நடத்தி வந்த "சேவா ஸ்டேஜ்" நாடகங்களில் நடித்து வந்தார். நவரச திலகம் எனவும் அழைக்கப்பட்டார். இவர் நூற்றுக்கும் மேற்பட்ட படங்களில் நடித்துள்ளார்.
அக்காலத்திய முன்னணி இயக்குனர்களான ஸ்ரீதர், கே. பாலச்சந்தர் ஆகியோரின் திரைப்படங்கள் பலவற்றில் இவர் நடித்தார்.
தொடக்க கால வாழ்க்கை
தஞ்சாவூா் மாவட்டத்தில் உள்ள ஒரத்தநாடு வட்டத்தில் ஒக்கநாடு என்ற ஊரில் ராதாகிருஷ்ணன் ஓந்திரியர் - ரத்னாவதி அம்மாள் தம்பதியருக்கு மகனாக 1929-ம் ஆண்டு ஜூலை மாதம் 4-ம் தேதி பிறந்தார். அங்குள்ள பள்ளியில்தான் 5 ஆம் வகுப்பு வரை படித்திருக்கிறார். முத்துராமனுக்கு பூர்வீகத்தில் 6 ஏக்கர் நன்செய் நிலமும், ஒரு வீடும் சொந்தமாக இருந்திருக்கிறது. முத்துராமனுடைய தந்தையார் ஒரு வழக்கறிஞர். இவருடைய மாமா ஒரு காவல் துறை அதிகாரி. குடும்பத்தில் யாருக்கும் நாடக அல்லது திரைத்தொழிலில் தொடர்பு கிடையாது. இருப்பினும் முத்துராமனுக்கு நுண்கலை மற்றும் திரைத்துறையில் ஆர்வம் இருந்திருக்கிறது. முத்துராமன் தனது குடும்பத்தின் வற்புறுத்தலின் பேரில் முதலில் ஒரு அரசு ஊழியராகத் தன் வாழ்க்கையைத் தொடங்கியிருக்கிறார். ஆரம்பத்தில் நாடக நடிகராகத்தான் தன் திரைவழிப் பயணத்தை தொடங்கினார். எஸ். எஸ். ராஜேந்திரனுடன் இணைந்து, எஸ். எஸ். ஆர் நாடக மன்றத்தில் தொடர்ந்து பல நாடங்களில் நடித்தார். மகாகவி பாரதியாரின் கவிதைவரி நாடகத்தில் நடித்ததன் மூலம் எல்லோரிடத்திலும் தனித்துவமான கவனம் பெற்றார். மிகவும் தாமதமாகவே அவர் திரைத்துறைக்கு வந்திருக்கிறார். இவர் மனைவி சுலோசனா மற்றும் மகன்கள் கணேஷ் மற்றும் நடிகர் கார்த்திக் ஆவார்கள். நடிகர் கௌதம் கார்த்திக் இவருடைய பேரன் ஆவார்.
திரையுலக வாழ்க்கை
முன்னணிக் கதாநாயகனாக பல படங்களில் நடித்தபோதும், தன்னை முன்னிறுத்தாத, கதாநாயகியை முன்னிறுத்தும் பல படங்களில் (கே. ஆர். விஜயா, சுஜாதா ஆகியோருடன்) நடித்துள்ளார். மேலும், அப்போதைய முன்னணி நட்சத்திரங்களாக இருந்த எம்.ஜி.ஆர் ('என் அண்ணன்', 'கண்ணன் என் காதலன்' போன்றவை) மற்றும் சிவாஜி கணேசன் ('பார் மகளே பார்', 'நெஞ்சிருக்கும் வரை', 'சிவந்த மண்' போன்றவை) ஆகியோருடன் பல திரைப்படங்களில் துணைக் கதாபாத்திரத்திலும் நடித்துள்ளார். தனது காலத்தில் அல்லது தனக்குப்பின் அறிமுகமான ஜெய்சங்கர் (கனிமுத்துப் பாப்பா), ரவிச்சந்திரன் ('காதலிக்க நேரமில்லை') ஏ. வி. எம். ராஜன் ('பதிலுக்குப் பதில்', 'கொடிமலர்') ஆகியோருடன் இரண்டாவது நாயகனாகவும் நடித்துள்ளார். தனது திரைப்படங்கள் பலவற்றிலும் மிகைப்படுத்தாத தன்னம்பிக்கை மிகுந்த நடிப்பிற்காகப் பெயர் பெற்றார்.
இவரது இறுதிப்படம் ரஜினிகாந்த் இரட்டை வேடத்தில் நடித்த போக்கிரி ராஜாவாகும். இதில் வில்லன் வேடம் ஏற்றிருந்த முத்துராமன், ஒரு வெளிப்புறப்படப்பிடிப்பிற்காக ஊட்டி சென்றிருந்தபோது மாரடைப்பால் காலமானார். அச்சமயமே, இவரது மகனான கார்த்திக் கதாநாயகனாக பாரதிராஜா வின் புகழ்பெற்ற அலைகள் ஓய்வதில்லை திரைப்படத்தில் கதாநாயகனாக அறிமுகவாகவிருந்தார்.
நடித்த திரைப்படங்களின் பட்டியல்
இது முழுமையான பட்டியல் அல்ல.
1960களில்
பார் மகளே பார் நெஞ்சில் ஓர் ஆலயம் பஞ்சவர்ணக்கிளி காதலிக்க நேரமில்லை ஊட்டி வரை உறவு படித்தால் மட்டும் போதுமா கொடி மலர் அன்னை இல்லம் சர்வர் சுந்தரம் பழநி போலீஸ்காரன் மகள் வாழ்க்கை கற்பகம் சித்தி வானம்பாடி மேஜர் சந்திரகாந்த் கலைக்கோயில் எதிர் நீச்சல் நவக்கிரகம் மகாலக்‌ஷ்மி மல்லியம் மங்களம் சுமைதாங்கி குங்குமம் மணியோசை அம்மா எங்கே? தெய்வத் திருமகள் கர்ணன் நானும் மனிதன் தான் திருவிளையாடல் மகாகவி காளிதாஸ் நாணல் பணம் தரும் பரிசு பூஜைக்கு வந்த மலர் தாயின் கருணை நம்ம வீட்டு லக்‌ஷ்மி மறக்க முடியுமா? அனுபவம் புதுமை அனுபவி ராஜா அனுபவி பாமா விஜயம் தெய்வச்செயல் முகூர்த்தநாள் நான் நெஞ்சிருக்கும் வரை ராஜாத்தி சீதா தங்கை திருவருட்செல்வர் தேவி பூவும் பொட்டும் டீச்சரம்மா தேர்த்திருவிழா உயிரா? மானமா? அவரே என் தெய்வம் கண்ணே பாப்பா காவல் தெய்வம் நிறைகுடம் சிவந்த மண் சுபதினம் துலாபாரம்
மேற்கோள்கள்
பகுப்பு:தமிழ்த் திரைப்பட நடிகர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:1929 பிறப்புகள் பகுப்பு:1982 இறப்புகள் பகுப்பு:தமிழ்நாட்டுத் திரைப்பட நடிகர்கள்
எம். டி. ஏ. கபூர்
'''எம். டி. ஏ. கபூர்''' (சமாதான நீதவான்) இலங்கை நிந்தவூர் ஆலிம் வீதியில் வசித்துவரும் இவர் இலங்கை ஒலிபரப்புக் கூட்டுத்தாபனம், தினகரன், நவமணிப் பத்திரிகைகளின் செய்தியாளரும், இலக்கியத்துறையில் மிக்க அக்கறை காட்டி வருபவரும், ஸ்ரீலங்கா முஸ்லிம் மீடியா அமைப்பின் உயர்மட்டக் குழு உறுப்பினருமாவார்.
உசாத்துணை
பகுப்பு:இலங்கை முஸ்லிம் எழுத்தாளர்கள்
அம்மன் கோவில் கிழக்காலே
அம்மன் கோயில் கிழக்காலே (Amman Kovil Kizhakale) என்பது 1986ஆம் ஆண்டில் வெளியான ஒரு இந்தியத் தமிழ்த் திரைப்படமாகும். ஆர். சுந்தர்ராஜன் இயக்கிய இப்படத்தில் விஜயகாந்த், ராதா ஆகியோர் முக்கிய கதாபாத்திரங்களில் நடித்திருந்தனர். இப்படத்திற்கு இளையராஜா இசையமைத்திருந்தார்.
இத்திரைப்படத்தின் பெயரானது 1982ஆம் ஆண்டில் வெளியான சகலகலா வல்லவன் படத்தில் வரும் அம்மன் கோயில் கிழக்காலே எனும் பாடல் வரியிலிருந்து எடுத்து வைக்கப்பட்டதாகும்.
வெளியீடு
1986 ஆவது ஆண்டில் வெளியான இத்திரைப்படம் வணிக ரீதியாக சிறப்பான வெற்றி பெற்ற திரைப்படமாகும். தமிழகத்தின் பல்வேறு திரையரங்குகளில் 150 நாட்களைத் கடந்தும், 20 திரையரங்குகளில் 200 நாட்களைக் கடந்தும் வெற்றிகரமாக ஓடியது.
பாடல்கள்
இது இளையராஜாவின் இசையமைப்பில் வெளியான திரைப்படமாகும். அனைத்து பாடல்களும் சிறப்பான வரவேற்பு பெற்ற பாடல்களாகும்.
வெளியிணைப்புகள்
பகுப்பு:1986 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:ஆர். சுந்தர்ராஜன் இயக்கிய திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ராதா நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:ராதாரவி நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:ரவிச்சந்திரன் நடித்த திரைப்படங்கள்
மறம்
பத்துப் பண்புகள்
தீரம் : எதையும் துணிவுடன் செயல்படுத்தும் திறன்.
வீரம் : பராக்கிரமமான மனவலிமை, எச்சூழ்நிலையிலும் தளரா மனம், ஆயிரம் பேர் எதிர்கொண்டாலும் ஒற்றை ஆளாய் நின்று சமாளிக்கும் (எதிர்க்கும்) திறன்.
வலிமை : தனது நிலைபாட்டின் மீது உள்ள உறுதி, பலம். அதாவது நக்கீரன் தனது வாதத்தின் மீது வைத்துள்ள நிலைபாட்டை போல.
ஆற்றல் : எதையும் காலம் தாழ்த்தாமல் விரைவில் செய்து முடிக்க கூடிய திறன் கொண்டிருத்தல்.
சினம்  : கோபம்.
சீற்றம் : அநீதிகளைக் கண்டு பொங்கி எழுதல் மற்றும் ஒரு செயலின் மீதான தீவிரம்.
அமர்   : உக்கிரமான போர்முறைகளில் கைதேர்ந்தவர்கள்; எச்செயலிலும் பின்வாங்காதவர்கள்.
அழித்தல் : ஒரு செயலுக்குத் தீர்க்கமான முடிவெடுத்தல்; அச்செயல் மீண்டும் உருப்பெறாமல்அழித்தல்.
வெற்றி : செயல்களனைத்தையும் நீதிக்கு உடன்பட்டு களிப்புறுதல், தோல்விக்குத் தினம் தினம் முற்று வைத்தல்.
பகுப்பு:சொல்விளக்கம்
தண்டுகாரண்பாளையம் ஊராட்சி
தண்டுக்காரன்பாளையம் ஊராட்சி (Thandukkaranpalayam Gram Panchayat), தமிழ்நாட்டின் திருப்பூர் மாவட்டத்தில் உள்ள அவினாசி வட்டாரத்தில் அமைந்துள்ளது. இந்த ஊராட்சி, அவிநாசி சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4103 ஆகும். இவர்களில் பெண்கள் 2040 பேரும் ஆண்கள் 2063 பேரும் உள்ளனர்.
என். பிரபாகரன்
'''என். பிரபாகரன்''' (ஆங்கிலம்: N. Prabhakaran ) என்பவர் ஒரு குறிப்பிடத்தக்க சிறுகதை எழுத்தாளரும், புதின ஆசிரியரும், கவிஞரும், நாடக ஆசிரியரும், கட்டுரையாளரும், கல்வியாளரும், மலையாளப் பத்திரிக்கைகளில் பத்தி எழுதுபராகவும் உள்ளார்  என் குன்கம்பு மற்றும்  கல்யாணி ஆகியோருக்கு பிறந்த ஐந்து குழந்தைகளில் பிரபாகரன் மூத்த மகனாக 1952 டிசம்பர் 30 அன்று கேரளாவின்  கண்ணூர் மாவட்டத்தில் உள்ள பரச்சினிக்கடவு என்ற ஊரில் பிறந்தார். இவரது குழந்தை பருவத்தை மடாயி என்ற ஊரில் கழித்தார். பிரபாகரன் அரசு மடாய் எல்பி பள்ளி, மடாய், அரசு உயர்நிலைப்பள்ளி, பையனூர் கல்லூரி மற்றும் தலசேரி அரசு பிரென்னன் கல்லூரி ஆகியவற்ரில் படித்துள்ளார். இலட்சுமிபுரம் கலை மற்றும் அறிவியல் கல்லூரியின் மலையாளத் துறையில் விரிவுரையாளராக பணியாற்றினார். தமிழ்நாட்டின் கன்னியாகுமரி மாவட்டத்திலுள்ள நெய்யூர் பல்கலைக்கழக கல்லூரி, பெரம்பிரா திருவனந்தபுரம் சி.கே.ஜி நினைவு அரசு கல்லூரி போன்றவற்றில் பணியாற்றிய இவர் கடைசியாக தலசேரி அரசு பிரென்னென் கல்லூரியில் மலையாளத் துறைத் தலைவராக பணியாற்றி ஓய்வு பெற்றார். இவர் கோழிக்கோடு பல்கலைக்கழகத்தில் மலையாளத்தின் வருகை பேராசிரியராகவும் பணியாற்றினார். பிரபாகரன் தலச்சேரியில் தர்மடம் என்ற இடத்தில் வசிக்கிறார்.
தண்டுகாரண்பாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
என். பிரபாகரன்
இலக்கிய வாழ்க்கை
என். பிரபாகரன் 1966 இல் எழுதத் தொடங்கினாலும், 1971 இல் வெளியிடப்பட்ட "ஓட்டயான்டே பாப்பன்" என்ற சிறுகதையுடன் ஒரு எழுத்தாளராக தன்னை நிலைநிறுத்திக் கொண்டார். இந்த கதை அதன் விஷூ சிறப்பு தொடர்பாக மலையாள வார இதழான மாத்ருபூமி அழ்ச்சப்பதிப்பு நடத்திய கல்லூரி மாணவர்களுக்கான சிறுகதை போட்டியில் முதல் பரிசை வென்றது.
தண்டுகாரண்பாளையம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
என். பிரபாகரன்
இலக்கிய வாழ்க்கை
இப்போது என் பிரபாகரன் 42 புத்தகங்களைக் கொண்டுள்ளார். பல வகைகளில், தனது எழுத்துக்கணக்கில் வரவு வைத்துள்ளார்.
தண்டுகாரண்பாளையம் ஊராட்சி
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
என். பிரபாகரன்
விருதுகள்
1. 1971இல் ஓட்டயான்டே பாப்பன்" - விஷு சிறப்பு தொடர்பாக மாத்ருபூமி வார இதழால் நடத்தப்பட்ட கல்லூரி மாணவர்களுக்கான சிறுகதை போட்டியில் முதல் பரிசு வென்றார்.
2.1987இல் கேரள சங்கீதா நாடகா அகாதமி  நடத்திய மாநில அளவிலான நாடக போட்டியில் முதல் பரிசை புலிஜன்மம் வென்றார்.
3. 1987இல் புலிஜன்மாம் செருகாட் விருதையும், கேரள சாகித்ய அகாடமி விருதையும் வென்றது.
4. இதே பெயரில் உள்ள நாடகத்தை அடிப்படையாகக் கொண்ட புலிஜன்மம் திரைப்படம் 2006 ஆம் ஆண்டில் சிறந்த திரைப்படத்திற்கான தேசிய திரைப்பட விருதை வென்றது
5. 1994இல் "பிக்மேன்" என்ற சிறுகதை கதா (புது தில்லி) விருதை வென்றது.
6. 1995இல் பட்டியம் கோபாலன் ஸ்மாரகா விருதையும் பெற்றுள்ளார்.
7. 1996இல் இவரது சிறுகதைத் தொகுப்பான இராத்ரிமொழி கேரள சாகித்ய அகாடமி விருதை வென்றது.
8. 2000இல் இவரது சிறுகதைத் தொகுப்பான மாயாமயன் என்பது வி.கே.உன்னிகிருஷ்ணன் நினைவு விருதை வென்றது.
9. 2005இல் திய்யூர் இரெகக்கால் என்ற தனது படைப்பிற்காக சமாரகா அறக்கட்டளையின் சார்பில் வழங்கப்படும் முதல் இ.எம்.எஸ் நினைவு விருதையும் வென்றார்.
10. உ.பி. ஜெயராஜ் விருது 2007இல் வழங்கப்பட்டது.
11. தனது புதினமான ஜீவன்டே தெளிவுகள் என்பதற்காக மேலூர் தாமோதரன் சாகித்ய புரஸ்காரம் விருதை 2008இல் வென்றார்
12. இவரது தெரிஞ்செடுத்த கதகள் (தேர்ந்தெடுக்கப்பட்ட கதைகள்) முதல் வைகோம் முஹம்மது பஷீர் சமாரகா சாகித்தியா விருதை (2009) வென்றது
13. 21 வது முட்டத்து வர்கி நினைவு விருது 2011இல் பெற்றார்.
14. 2017இல் "குலிபாதாலம்" என்ற சிறுகதை பத்மராஜன் விருதை வென்றது
குறிப்புகள்
பகுப்பு:கண்ணூர் மாவட்ட நபர்கள் பகுப்பு:கேரள எழுத்தாளர்கள் பகுப்பு:வாழும் நபர்கள் பகுப்பு:1952 பிறப்புகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஆண்டிப்பட்டி காளியம்மன் கோயில்
ஆண்டிப்பட்டி காளியம்மன் கோயில் தமிழ்நாட்டில் திருநெல்வேலி மாவட்டம், ஆண்டிப்பட்டி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காளியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. பங்குனி மாதம் கொடைவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வி. வி. சி. ஆர். முருகேசர்
பிறப்பு
நாமக்கல் மாவட்டம் திருச்செங்கோடு வட்டம் செல்வம் செழித்த செங்குந்த கைக்கோளார் குலம் புள்ளிக்காரர் கோத்திரம் பங்காளிகளை சேர்ந்த. வைத்தியநாத வெள்ளைய காவேரி இராமலிங்கம் முதலியார் - கணபதியம்மாள் தம்பதியினருக்கு 1903-ஆம் ஆண்டு, ஏப்ரல் 22ஆம் நாள் மகனாகப் பிறந்தார்.
குடும்பம்
இவருக்கு சண்முகவடிவேல், கந்தசாமி என இரு மகன்கள். இவருக்கு நான்கு சகோதரர்கள் மற்றும் 4 சகோதரிகள். இவரின் அண்ணன் கந்தப்ப முதலியார்(திருச்செங்கோடு முதல் நகர்மன்ற தலைவர்). மற்றொரு அண்ணன் வையாபுரி முதலியார்(புள்ளிக்கார் மில்ஸ் நிறுவனர்). இவரின் தம்பி டி. ஆர். சுந்தரம் (சேலம் மாடர்ன் தியேட்டர்ஸ் நிறுவனர்).
ஆன்மீக சேவை
பழனி முருகன் கோவிலுக்கு, 25 ஆண்டு காலம் நிர்வாக அறங்காவலராக இருந்தார்.
பழநியாண்டவர் உலா வருவதற்கு 17.081947 அன்று தங்கத் தேர் தானமாக வழங்கினார். (இந்து கோவிலில் பயன்படுத்தப்பட்ட முதல் தங்கதேர் இதுவே ஆகும்)
பழனி முருகனுக்கு வைரவேல் மற்றும் தங்க மயில் வாகனம் செய்து கொடுத்தார்.
முருகனை தரிசிக்க வரும் பக்தர்கள் ஓய்வெடுக்க பழநி அடிவாரத்தில் பொது திருமடம் ஒன்றையும் அமைத்துத் தந்தார்.
பழனியில் செங்குந்தர் தர்ம பரிபாலன சபை என்ற அமைப்பை நிறுவினார்.
மதுரை மீனாட்சி அம்மன் கோவில் அறங்காவலராக பல ஆண்டுகள் பணியாற்றி அங்கும் பல திருப்பணிகளை செய்து முடித்தார்.
1963ஆம் ஆண்டு பழனி மலைமீது விஞ்ச் (மின் இழுவை இரயில்) அமைத்துக்கொடுத்தார்.
பழனி கிரிவலைப்பாதையில் நான்கு திசைகளிலும் துர்க்கை அம்மன் ஆலயம் அமைத்தார்.
மதுரையில் அன்னை மீனாட்சிக்குப் வெள்ளி பல்லக்குச் செய்துதந்து அழகு பார்த்தவர்.
இத்தகைய கல்விச் சேவை, ஆன்மீகப் பணி, சமுதாயப்பணிக்காக தனது செல்வத்தை அள்ளித் தந்த வள்ளல் ஆவார்.
திருச்செந்தூர் முருகன் கோவில் அறங்காவலராக பல ஆண்டுகள் பணியாற்றியுள்ளார்.
திருப்பதி திருவேங்கட ஏழுமலையானை வழிபட வரும் அடியவர்கள் தங்குவதற்கு திருமலையில் விடுதியை அமைத்துத் தந்துள்ளார்.
திருத்தணியில் முருகன் கோவிலில் படிக்கட்டுகள் மண்டபங்கள் கட்டி கொடுத்தார்.
திருச்செங்கோடு அருள்மிகு அர்த்தநாரீஸ்வரர் திருக்கோயில் அம்மையப்பன் காட்சி தர உபயமாக தங்கச்சப்பரம் அளித்தும், திருச்செங்கோடு செங்கோட்டுவேலவனுக்கு தங்கக்காவடி அளித்தும் அழகு பார்த்தார்.
தமிழ் நூல்களை எழுதும் நூற்றுக்கணக்கான தமிழ் ஆசிரியர்களுக்கும், தமிழ்ப் புலவர்களுக்கும் பொருளுதவி தந்த வள்ளலாய் திகழ்ந்தவர்.
மேலும் பல கோயில்களுக்கு தங்க ஆபரணங்கள் நன்கொடையாக வழங்கினார்.
இவர் செய்த காரியங்களுக்காக, விளம்பரம் தேடிக் கொண்டதே இல்லை, கோவில் திருப்பணி செய்வதற்காக கல்வெட்டுகள் கூட வைக்க விரும்பமாட்டார். கோவில் நிர்வாகமே தனிப்பட்ட முறையில் இவருக்கு வைத்து கல்வெட்டுகள் இன்று காணப்படுகின்றனர்.
சிதம்பரம் மேற்கில் உள்ள அகஸ்தியர் கோவில் இவரால் கட்டப்பட்டது.
மருத்துவ தொண்டு
ஈரோட்டில் தனலட்சுமி பிரசவ வார்டு என்ற பெயரில் மகப்பேறு நிலையம் ஒன்றை நிறுவினார்.
காசநோய் எனும் டி.பி. தீர, ஈரோடு பெருந்துறையில் காசநோய் சேனட்டோரியம் மருத்துவமனையில் விடுதி மற்றும் ஆய்வுக்கூடம் கட்டித்தந்தார்.
கல்விப்பணி
ஈரோடு சிக்கைய்யா நாயகர் மாசனக்கல்லூரி நிறுவுவதற்காகவும் 50களிலேயே பல லட்சம் ரூபாய் நன்கொடை வழங்கினார்.
மேலும் பெண் கல்வியின் முக்கியத்துவத்தை உணர்ந்த அவர், மதுரை லேடி டொக் பெருமாட்டி  கல்லூரிக்கு (6,000 பவுன்)ஆறாயிரம் தங்க பொற்காசுகளை நன்கொடையாக அளித்தார்.
அன்றைய தமிழக முதல்வர்(1963) பக்தவத்சலம் முதலியார் அவர்களின் வேண்டுகோளை ஏற்று, பழனியில் முருகேச முதலியார் தொழிற்சாலை துவங்க வைத்திருந்த இடத்தை பழனியாண்டவர் கலை மற்றும் அறிவியல் கல்லூரி மற்றும் பசுத்தாய் கணேசன் பண்பாட்டுக் கல்லூரி துவங்க பல ஏக்கர் நிலத்தை தானமாக அளித்து கல்லூரி கட்டுவதற்கான செலவுகளையும் இவர் ஏற்றார்.
நமது நாடு அடிமைப்பட்டு மக்கள் பஞ்சத்திலும் வறுமையிலும் கஷ்டப்பட்டு கொண்டிருந்தபோதே சமுதாய அக்கறை கொண்டு தனது செல்வத்தை முனிவர்களின் கல்வி வளர்ச்சிக்கான சென்றடைய வேண்டும் என்ற சிந்தனையோடு 1942ஆம் ஆண்டு துவக்கப்பட்டது தான் ஈரோடு செங்குந்தர் கல்விக் கழகம் வி.வி.சி.ஆர். முருகோ முதலியார் மற்றும் அவரது உறவினர் எஸ். மீனாட்சிசுந்தர முதலியார் சேர்ந்து, ஈரோடு செங்குந்தர் கல்விக் கழகத்தை 24.12.1942ஆம் ஆண்டு பதிவு செய்தனர். அதன் நிர்வாகத்தின் கீழ் முதன் முதலில் செங்குந்தர் உயர்நிலைப் பள்ளியை 1.6.1944 ஆம் ஆண்டு துவக்கினர் முருகேச முதலியார்.
ஈரோடு செங்குந்தர் கல்விக் கழகம் தோற்றுவிக்கப்பட்டபோது, 50,000 தங்க  பொற்காசுகளை வழங்கி, அவர் தோற்றுவித்த கல்வி நிறுவனம் இன்று 75 ஆண்டுகளைப் பூர்த்தி செய்துள்ளது.
மேலும் பல கல்விப் பணிகளுக்காக  வழங்கி வள்ளல் இவர் ஆவார்.
மறைவு
சமுதாயப்பணிக்காக தனது செல்வத்தை அள்ளித் தந்த வள்ளல் வி.வி.சி. ஆர். முருகேச முதலியார் 30.3.1968-ஆம் ஆண்டு முருகப்பெருமானின் இறையடி சேர்ந்தார்.
நினைவு பள்ளி
ஈரோடு செங்குந்தர் கல்விக் கழகத்தில் ஐயாவுக்கு முழு உருவ சிலை உள்ளது. ஐயாவின் மறைவிற்குப் பின்பு ஈரோடு செங்குந்தர் கல்வி கழகம் VVCR முருகேசனார் பெண்கள் மேல்நிலைப்பள்ளி என்ற பள்ளியை ஐயாவின் நினைவாக ஆரம்பித்து சிறப்பாக செயல்பட்டு வருகிறது.
பழனியாண்டவர் கலை மற்றும் அறிவியல் கல்லூரியில் ஐய்யாவின் பெயரில் உதவித்தொகை வழங்கப்பட்டு வருகிறது.
சிறு கைத்துப்பாக்கி
thumb|300px|ஒரு [[குளோக் 17 அரைத்தானியக்க சிறு கைத்துப்பாக்கி.]] சிறு கைத்துப்பாக்கி (pistol) என்பது ஒரு கைத்துப்பாக்கி வகையாகும். சில கைத்துப்பாக்கி நிபுணர்களும் அகராதிகளும் சிறு கைத்துப்பாக்கியை கைத்துப்பாக்கியின் ஒரு உப அமைப்பாகக் கருத, ஏனையோர் முற்றிலும் ஒன்றாகக் கருதுகின்றனர். சிலநேரங்களில், "சிறு கைத்துப்பாக்கி" ("pistol") எனும் பதம் குழாயுடன் இணைக்கப்பட்ட ஒரு உள் அறையைக் கொண்ட கைத்துப்பாக்கியைக் குறிக்கிறது. இன்னுமொரு பிரதான கைத்துப்பாக்கியான சுழல் கைத்துப்பாக்கி சிறு கைத்துப்பாக்கியில் இருந்து மாறுபட்டு, சுழலும் நீள் உருளையில் பல அறைகளைக் கொண்டுள்ளது. ஆனால் ஐக்கிய இராச்சியம் / பொதுநலவாயம் இந்த விளக்கத்தைக் கொண்டிருப்பதில்லை.
உசாத்துணை
பகுப்பு:கைத்துப்பாக்கிகள்
எஸ். எம். ஏ. கபூர்
'''எஸ். எம். ஏ. கபூர்''' (பிறப்பு: செப்டம்பர் 26 1950) இலங்கை தெஹிவளை பெர்ணான்டோ கார்ட்ன்ஸில் வசித்துவரும் இவர் ஒரு எழுத்தாளரும், எழுச்சிக் கவிதை, அரசியல் கண்ணோட்டம், பொருளாதாரம், இஸ்லாமிய சட்ட கலை போன்ற துறைகளில் ஆக்கங்களைப் படைத்து தனித்துவமாகத் திகழ்பவரும், நல்ல பேச்சாளருமாவார்.
உசாத்துணை
பகுப்பு:1950 பிறப்புகள் பகுப்பு:இலங்கை முஸ்லிம் எழுத்தாளர்கள்
சூரிய ஒத்தியங்கும் வட்டணை
வலது|thumb| ஆண்டில் நான்கு புள்ளிகளில் சூரிய ஒத்தியங்கும் வட்டணையின் (பச்சை) வைப்புநிலையைக் காட்டும் வரைபடம். சூரிய ஒத்தியங்காத வட்டணையும் (மெஜந்தா) ஒப்பீட்டுக்காகக் காட்டப்பட்டுள்ளது. தேதிகள் வெள்ளை நிறத்தில் காட்டப்பட்டுள்ளன: நாள்/மாதம். சூரிய-ஒத்தியங்கும் வட்டணை ( SSO ) என்பது கோளைச்  சுற்றிவரும்  ஒரு கிட்டத்தட்ட முனைய வட்டணையாகும், இதில் செயற்கைக்கோள் கோளின் மேற்பரப்பின் எந்த புள்ளியையும் அதே உள்ளூர்ச் சராசரி சூரிய நேரத்தில் கடந்து செல்கிறது. மேலும் தொழில்நுட்ப வியலாக, ஒவ்வொரு ஆண்டும் ஒரு முழுமையான கோளின் தற்சுழற்சிக்குச் சமனாக முன்னேறும் வட்டணையாகும்., எனவே அது எப்போதும் சூரியனுடன்  ஒரே உறவைப் பேணுகிறது.
மேலும் காண்க
ஒத்தியங்கும் வட்டணை
குறை ஒத்தியங்கும் வட்டணை
மீ ஒத்தியங்கும் வட்டணை
மேலும் படிக்க
பகுப்பு:புவியின் சுற்றுப்பாதைகள்
கீர்த்தி ரனசிங்க
கீர்த்தி ரனசிங்க (Keerthi Ranasinghe, பிறப்பு: சூலை 4. 1962), இலங்கை துடுப்பாட்ட அணியின் முன்னாள் துடுப்பாட்டக்காரர், இவர் 1986 இல் நான்கு ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார்.
பகுப்பு:இலங்கைத் துடுப்பாட்டக்காரர்கள் பகுப்பு:1962 பிறப்புகள் பகுப்பு:வாழும் நபர்கள்
பாண் ஆற்றுப்படை
ஆலத்தூர் கிழார் சோழன் குளமுற்றத்துத் துஞ்சிய கிள்ளிவளவனிடமும், கோவூர் கிழார் சோழன் நலங்கிள்ளியிடமும், சோழன் குளமுற்றத்துத் துஞ்சிய கிள்ளிவளவனிடமும், கோனாட்டு எறிச்சலூர் மாடலன் மதுரைக் குமரனார் ஈர்ந்தூர் கிழான் தோயன் மாறனிடமும், பரணர் பேகனிடமும், மருதன் இளநாகனார் நாஞ்சில் வள்ளுவனிடமும், மோசிகீரனார் கொண்கானங் கிழானிடமும் அந்தப் பாடல்கள் பாணனை ஆற்றுப்படுத்துகின்றன.
சிறுபாணாற்றுப்படை, பெரும்பாணாற்றுப்படை நூல்கள் பாணனை ஆற்றுப்படுத்துவதும் இங்குக் கருதத் தக்கது.
அடிக்குறிப்பு
பகுப்பு:தமிழர் வாழ்வியல் பகுப்பு:புறநானூற்றுத் துறைகள்
துங்கபத்திரா புஷ்கரம்
துங்கபத்திரா புஷ்கரம் துங்கபத்திரை ஆற்றில் 12 ஆண்டுகளுக்கொரு முறை கொண்டாடப்படுகின்ற விழாவாகும்.
ராசிக்குரிய நதிகள்
மேஷம்-கங்கை, ரிஷபம்-நர்மதை, மிதுனம்-சரஸ்வதி, கடகம்-யமுனை, சிம்மம்-கோதாவரி, கன்னி-கிருஷ்ணா, துலாம்-காவிரி, விருச்சிகம்-தாமிரபருணி, தனுசு-பிரம்மபுத்திரா, மகரம்-துங்கபத்திரா, கும்பம்-சிந்து, மீனம்-பிரணீதா என்ற வகையில் ராசிக்குரிய நதிகள் அமையும். மகர ராசிக்குரிய துங்க-பத்திரா மேற்குத் தொடர்ச்சி மலையில் கங்கா மூலா என்னுமிடத்தில் உற்பத்தியாகி கர்நாடக மாநிலத்திலிருந்து ஆந்திர மாநிலம் வரை பாய்கிறது.
12 நாள்கள்
குரு மகர ராசியில் கடக்கின்ற சமயத்தில், 12 நாள்கள் இவ்விழா நடைபெறுகிறது. 20 நவம்பர் 2020 முதல் 1 டிசம்பர் 2020 வரை ஆனேகுந்தி சிந்தாமணி கோயில் படித்துறையில் இவ்விழா நடைபெறுகிறது. நாட்டில் நிலவும் அசாதாரண நிலையைக் கருத்தில் கொண்டு தொற்று நோய்ப் பரவல் தடுப்புக்காக மத்திய அரசும் கர்நாடக அரசும் வகுத்துள்ள விதிகளின்படி விழா எளிமையாக நடைபெறும்.
பிற புஷ்கரங்கள்
இந்த புஷ்கரத்தினைப் போல இந்தியாவின் பிற இடங்களில் கங்கா புஷ்கரம், நர்மதா புஷ்கரம், சரஸ்வதி புஷ்கரம், யமுனா புஷ்கரம், கோதாவரி புஷ்கரம், கிருஷ்ணா புஷ்கரம், காவிரி புஷ்கரம், பீமா மற்றும் தாமிரபரணி புஷ்கரம், பிரம்மபுத்ரா புஷ்கரம், சிந்து புஷ்கரம், பிராணஹிதா புஷ்கரம் ஆகிய புஷ்கரங்கள் கொண்டாடப்படுகின்றன.
மேற்கோள்கள்
பகுப்பு:பண்டிகைகள் பகுப்பு:இந்து சமய விழாக்கள் பகுப்பு:கருநாடக விழாக்கள்
2015 மியான்மார் படகு விபத்து
2015 மியான்மார் படகு விபத்து என்பது மியான்மரில் கடற்கரை நகரமான டாங்காக்கில் இருந்து ராகினே மாநில தலைநகரமான சிட்வே நோக்கி  படகு ஒன்று சென்று கொண்டிருக்கையில்  2015 மார்ச் 14 அன்று நடுக்கடலில் சென்று கொண்டிருக்கையில் படகு, மோசமான வானிலை மற்றும் ராட்சத அலைகள் காரணமாகக்   கவிழ்ந்தது. அந்தப் படகில் 214 பயணிகள் பயணம் செய்தனர்.
விபத்திற்குப் பின்பான மீட்புப்பணி
மீட்புக்குழுவினர்   கடலில் மூழ்கிய 169 பேரை உயிருடன் மீட்டனர். மேலும் 20 பேரின் உடல்கள் மீட்கப்பட்டன. மேலும் பலரைக் காணவில்லை.
வெளியிணைப்புகள்
பகுப்பு:2015 விபத்துகள்
எரை ஆறு
எரை ஆறு (Erai river) (इरई नदी) என்பது மகாராட்டிராவின் சந்திரபூர் மாவட்டத்தில் உள்ள முக்கியமான நதிகளுள் ஒன்றாகும். இது வர்தா ஆற்றின் துணை நதியாகும். இந்த ஆறு சிமூர் வட்டத்தின்ன் காசர்போடி கிராமத்திற்கு அருகில் கதஸ்தி கிராமத்திற்கு அருகில் வர்தா ஆற்றில் கலக்கின்றது. இதன் மொத்த நீளம் 78 கி.மீ. ஆகும். இந்த ஆறு முற்றிலும் சந்திரபூர் மாவட்டத்திற்குள் ஓடுகின்றது.
இந்த ஆற்றின் குறுக்கே கட்டப்பட்ட அணை ஈராய் அணையாகும். இந்த அணையிலிருந்து சந்திரபூர் நகரத்திற்கும் சந்திரபூர் சூப்பர் அனல் மின் நிலையத்திற்கும் நீர் வழங்கப்படுகிறது. சர்பத் ஆறு எரை ஆற்றின் துணை ஆறாகும். இது மன்ன கிராமத்திற்கு அருகில் சந்திக்கிறது.
மேற்கோள்கள்
பகுப்பு:இந்திய ஆறுகள் பகுப்பு:சந்திரபூர் மாவட்டம் பகுப்பு:மகாராட்டிர ஆறுகள் பகுப்பு:Coordinates on Wikidata
தர்சன் அரங்கநாதன்
வாழ்க்கை
இவர் வித்யாவதி மார்கனுக்கும் சாந்தி சுவரூப்புக்கும் 1941 ஜூன் 4 இல் பிறந்தார். இவர் தில்லியில் அடிப்படைக் கல்வி கற்றார். இவர் தில்லி பல்கலைக்கழகத்தில் 1967 இல் வேதியியலில் முனைவர் பட்டம் பெற்றார். தில்லி மிராண்டா கல்லுரியில் விரிவுரையாளராகச் பணியில் சேர்ந்தவர், பின்னாட்களில் அக்கல்லூரியின் வேதியியல் துறையின் தலைமையை ஏற்றுள்ளார். பிறகு லண்டனிலுள்ள ராயல் கழகத்தின் 'கண்காட்சி 1851’ ஆய்வுதவி பெற்று, முதுமுனைவர் பட்ட ஆய்விற்காக இலண்டன் இம்பீரியல் கல்லூரிக்கு சென்றுள்ளார், அங்கு இவர் டிரெக் பார்ட்டனிடம் ஆய்வு செய்துள்ளார்.
இவர் 1970 இல் கான்பூர் இந்தியத் தொழில்நுட்பக் கழகத்தில் ஆய்வைத் தொடங்கியுள்ளார். இதே கான்பூர் தொழில்நுட்பக்கழகத்தில் பேராசிரியராக இருந்த எஸ். அரங்கநாதனை மணந்தார். தன் கணவரோடு இணைந்து இவர் கரிம வினை இயங்கமைப்பில் உள்ள அறைகூவலான சிக்கல்கள் (1972), உயிர்த்தொகுப்புக் கலை: தொகுப்பு வேதியியலாளர்களுக்கான அறைகூவல் (1976),  கரிம வினை இயங்கமைப்பில் உள்ள மேலுஞ்சில அறைகூவலான சிக்கல்கள் (1980) ஆகிய நூல்களை எழுதினார். மேலும் "நடப்புக் கரிம வேதியியல் சுருக்கக் குறிப்புகள்" இதழின் பதிப்பிலும் ஈடுபட்டார்.
இவர் உதவித் தொகைகளைப் பெற்று, அதன் அடிப்படையில் கான்பூரில் தனது ஆய்வைத் தொடர்ந்தார். அவரது கணவர் அங்கே பணியில் இருந்ததால் எழுதப்படாத நடைமுறை விதியால் புலப்பணியாளராக இவரால் சேர இயலவில்லை.
இவர் 1993 இல் திருவனந்தபுரத்தில் உள்ள அறிவியல் தொழில்நுட்பத் துறையிடை ஆய்வுக்கான தேசிய நிறுவனத்தின் மண்டல ஆய்வகத்திலும் 1998 இல் ஐதராபாதில் உள்ள இந்திய வேதியியல் தொழில்நுட்ப நிறுவனத்திலும் தன் ஆய்வைத் தொடர்ந்தார். அங்கே இவர் இணை இயக்குநர் ஆனார். இந்த ஆண்டுகளில் இவர் இசபெல்ல கார்பேவுடன் இணைந்து அமெரிக்கக் கப்பல் ஆராய்ச்சி ஆய்வகத்தில் கூட்டாகப் பணிபுரிந்தார்.
இவர் 1997 இல், உருவாகிய மார்பகப் புற்றால் 2001 இல் தன் பிறந்த நாளன்று இறந்தார்.
இவரது கணவர், இவரின் நினைவாக, 2001 இல் ஆண்டுக்கு இருமுறை அமைந்த விரிவுரைகளைப் பேராசிரியர் தர்சன் அரங்கநாதன் நினைவு விரிவுரை எனும் பெயரில் உருவாக்கினர். இதில் அறிவியல் தொழில்நுட்பத்தில் பெயர்பெற்ற பெண் அறிவியலாளர்கள் விரிவுரையாற்ற அழைக்கப்படுவர்.
அறிவியல் பணி
இவரது சிறப்பார்வம் இயற்கை உயிர்வேதி நிகழ்வுகளை ஆய்வகத்தில் மீட்டுருவாக்குவதி குவிந்திருந்தது. ஃஇஸ்ட்டாமைன், ஃஇஸ்ட்டாடைன் ஆகியவற்றில் இருந்து, அவற்றின் ஓர் உட்கூறான இமிடசோலைத் தன்னியக்கமுறையில் பிரித்தெடுப்பதற்கான நெறிமுறையை உருவாக்கினார். இது மருந்தாக்கத்துக்குப் பெரும்பங்காற்றியது. இவர் யூரியா சுழற்சியை ஆய்வகத்தில் ஒப்புருவாக்கம் செய்யும் வழிமுறையை உருவக்கினார். இவர் பின்னாட்களில் பல்வேறு புரதங்களைச் செய்வதிலும் தானே ஒருங்கிணையும் பெப்டைடுகளைக் கொண்டு மீநுண்குழல்களை உருவாக்குவதிலும் வல்லவரானார்.